KURZUS: Anyagmozgatás-raktározás I.

MODUL: II. modul: Csomagolási alapismeretek I.

11. lecke: Fogalmak

|  | Tanulási útmutató
| Tanulási célok
| A lecke feldolgozása után Ön képes lesz:
| saját szavaival meghatározni: adagcsomagolás, áruvédelem, bemutató csomagolás, csomag, csomagolás, csomagolási egység, csomagolási segédanyag, csomagolástechnológia, csomagolóanyag, csomagolóeszköz, csomagolóipar, csomagolószer, csoportcsomagolás, egységcsomagolás, egységrakomány, eldobó csomagolás, előrecsomagolás, fogyasztói csomagolás, gyűjtőcsomagolás, hiányos csomagolás, készletcsomagolás, kombinált csomagolás, szállítási csomagolás, szállítási, rakodási, tárolási egység, visszatérő (többutas) csomagolás fogalmakat; párosítani az adagcsomagolás, áruvédelem, bemutató csomagolás, csomag, csomagolás, csomagolási egység, csomagolási segédanyag, csomagolástechnológia, csomagolóanyag, csomagolóeszköz, csomagolóipar, csomagolószer, csoportcsomagolás, egységcsomagolás, egységrakomány, eldobó csomagolás előrecsomagolás, fogyasztói csomagolás, gyűjtőcsomagolás, hiányos csomagolás, készletcsomagolás, kombinációs csomagolás, szállítási csomagolás, szállítási, rakodási, tárolási egység, visszatérő csomagolás fogalmakat a meghatározásaikkal; saját szavaival meghatározni: kereskedelmi csomagolás - tengerentúli csomagolás, elismert csomagolás, szokványos, szabványosított, egyedileg tervezett csomagolás, tárolási csomagolás, fogyasztást könnyítő csomagolás, több célú csomagolás - nemzetközi gyakorlatban használt - fogalmakat; párosítani a kereskedelmi csomagolás - tengerentúli csomagolás, elismert csomagolás, szokványos, szabványosított, egyedileg tervezett csomagolás, tárolási csomagolás, fogyasztást könnyítő csomagolás, több célú csomagolás fogalmakat a meghatározásaikkal.
| Tevékenységek
| Olvassa el a következő leckét!
| Határozza meg az adagcsomagolás, áruvédelem, bemutató csomagolás, csomag, csomagolás, csomagolási egység, csomagolási segédanyag, csomagolástechnológia, csomagolóanyag, csomagolóeszköz, csomagolóipar, csomagolószer, csoportcsomagolás, egységcsomagolás, egységrakomány, eldobó csomagolás, előrecsomagolás, fogyasztói csomagolás, gyűjtőcsomagolás, hiányos csomagolás, készletcsomagolás, kombinációs csomagolás, szállítási csomagolás, szállítási-, rakodási-, tárolási-egység, visszatérő csomagolás fogalmakat!
| Párosítsa az adagcsomagolás, áruvédelem, bemutató csomagolás, csomag, csomagolás, csomagolási egység, csomagolási segédanyag, csomagolástechnológia, csomagolóanyag, csomagolóeszköz, csomagolóipar, csomagolószer, csoportcsomagolás, egységcsomagolás, egységrakomány, eldobó csomagolás előrecsomagolás, fogyasztói csomagolás, gyűjtőcsomagolás, hiányos csomagolás, készletcsomagolás, kombinációs csomagolás, szállítási csomagolás, szállítási-, rakodási-, tárolási-egység, visszatérő csomagolás fogalmakat a meghatározásaikkal!
| Határozza meg az kereskedelmi csomagolás - tengerentúli csomagolás, elismert csomagolás, szokványos, szabványosított, egyedileg tervezett csomagolás, tárolási csomagolás, fogyasztást könnyítő csomagolás, több célú csomagolás - nemzetközi gyakorlatban használt - fogalmakat!
| Párosítsa a kereskedelmi csomagolás - tengerentúli csomagolás, elismert csomagolás, szokványos, szabványosított, egyedileg tervezett csomagolás, tárolási csomagolás, fogyasztást könnyítő csomagolás, több célú csomagolás fogalmakat a meghatározásaikkal!
| A feldolgozáshoz szükséges idő: 35 perc olvasás, tanulás, 15 perc önellenőrzés.
| Tananyag
| A világon mindig nagyobb távolságot kell közbenső állomások közbeiktatásával (tovább feldolgozás, tárolás stb.) összekötni. A térbeli elosztás egyes szakaszait szállítóeszközök, ill. szállítási folyamatok kapcsolják össze. A csomagolás alapvető feladata, hogy a termék e folyamatok keretében lehetőleg mindenütt a gyártó és a felhasználó használati értékének csökkenése nélkül, újszerű állapotban és a leggazdaságosabb módon kerüljön a gyártótól a felhasználóhoz.
| A csomagolóanyag mindenkori helyes megválasztása, a csomagolóeszköz szakszerű kialakítása, szerkezeti elemeinek összehangolása, a célszerű csomagolástechnológia megtervezése és a csomagolás piacképessége döntő szerepet játszik abban, hogy az előállított termék a rendeltetésének megfelelő helyen és időben, mennyiségi, minőségi vagy anyagi változás, károsodás nélkül rendelkezésre álljon.
| A csomagolás, mint fontos költségtényező, a szállítás, a térbeli elosztás és az értékesítés elemeinek gazdaságosságára is jelentősen hat. Valamennyi fáradozás végső célja, a lehetséges csomagolási megoldások közül a leghatékonyabb kiválasztása és alkalmazása, a legkedvezőbb költségfeltételekkel.
| Fogalmak
| Alapfogalmak
| A csomagolás rendkívül nagy területének fejlődése - a gyártástól a felhasználásig - együtt járt számos sajátos szakmai fogalom és megnevezés kialakulásával. A kölcsönös megértés végett rendkívül fontos, hogy ezek a fogalmak félreérthetetlenek, egyértelműek legyenek, bár kétségtelenül nehéz feladat a szakmai körökben már meghonosodott, helytelen szóhasználattal szembeszállni. Így például kiíratni olyan meghatározást, hogy a "terméket kartonba csomagolták", s helyette elfogadtatni a "terméket kartondobozba csomagolták" megfogalmazást. A karton ui. csomagolóanyag és nem csomagolóeszköz, a doboz pedig a termék befogadására alkalmas csomagolóeszköz.
| A következőkben a legfontosabb fogalmakat foglaltuk össze, magyar szabvány hiányában az Anyagmozgatási és Csomagolási Intézet gondozásában megjelent Csomagolási Szakkifejezések gyűjteménye alapján.
| Adagcsomagolás. A terméket egyszeri felhasználáshoz szükséges, megszabott mennyiségű adagokban tartalmazó, általában fogyasztói csomagolási egység.
| Áruvédelem. Az árunak az előállítástól a felhasználásig bekövetkezhető károktól való megóvása csomagolással, és/vagy a megfelelő szállítási, mozgatási, tárolási mód alkalmazásával.
| Bemutató csomagolás. Fogyasztói vagy gyűjtőcsomagolás, amelyeknek alapvető feladata a vásárló érdeklődésének felkeltése, elsősorban a termék láthatóvá tétele révén.
| Csomag. A termék és az egységbe fogó elemcsoport, ill. ideiglenes védőburkolat komplex egysége. Elsősorban kisebb tömegű és méretű egységek fogalmaként használatos (pl. postai és kiskereskedelmi forgalomban).
| Csomagolás. Azoknak a műveleteknek az összessége, amelyeknek alapvető célja a termék védelme, ill. szállításra, tárolásra alkalmassá tétele, egységbe fogása. Másik értelmezése szerint a csomagolás a termék és az egységbe fogó elemcsoport, ill. ideiglenes védőburkolat komplex egysége.
| Csomagolási egység. Az egyedi, fogyasztói, gyűjtő-, ill. szállítási csomagolási folyamat eredménye, amely további kezelésre (nagyobb egységekbe való csomagolás, tárolás, szállítás, elosztás stb.) önállóan alkalmas.
| Csomagolási segédanyag. Valamely termék csomagolásának járulékos részét képező kellék vagy alkatelem (pl. párnázóanyagok, páralekötő anyagok).
| Csomagolástechnológia. A csomagolási tevékenység keretébe tartozó műveletek összességének rendje, ill. az ahhoz tartozó módszerek és eszközök meghatározása.
| Csomagolóanyag. Valamely termék burkolatának elsődleges eleme, amelyet általában csomagolóeszközzé alakítanak. Egyes fajtái - meghatározott esetekben - csomagolásra közvetlenül is felhasználhatók.
| Csomagolóeszköz. A termékek befogadására alkalmas, meghatározott anyagú, szerkezetű, alakú, rendszerint ipari tevékenység keretében előállított ideiglenes védőburkolat.
| Csomagolóipar. Csomagolószerek és csomagológépek előállításával, továbbá csomagolási tevékenységgel foglalkozó vállalatok összessége.
| Csomagolószer. A csomagolóanyag, a csomagolóeszköz és a csomagolási segédanyag gyűjtőfogalma.
| Csoportcsomagolás. Több, a fogyasztói és értékesítési szokásnak megfelelő darabszámú, azonos termék egyetlen fogyasztói csomagolási egységbe való összefogása.
| Egységcsomagolás. Azonos termékek vagy azonos rendeltetésű alkatelemek egységbe fogása útján készített fogyasztói csomagolás.
| Egységrakomány. Csomagolt vagy csomagolatlan termékekből, segédeszközök (pl. rakodólap, zsugorfólia) felhasználásával vagy anélkül képzett és gépesített kezelésre alkalmas szállítási, rakodási, mozgatási, tárolási egység.
| Eldobó csomagolás. Műszaki vagy gazdasági okoknál fogva rendeltetésszerűen ismételten fel nem használható csomagolóeszközzel kialakított csomagolás.
| Előrecsomagolás. A terméknek (általában fogyasztási cikknek) az értékesítést megelőző fázisban való ideiglenes burkolatba helyezése.
| Fogyasztói csomagolás. A terméket a fogyasztóig kísérő (önmagában rendszerint szállításra nem alkalmas) csomagolás. Főleg az értékesítés és a fogyasztás terén van szerepe.
| Gyűjtőcsomagolás. A nyilvántartást, árukezelést, raktározást, szállítást megkönnyítő meghatározott mennyiségű csomagolt vagy csomagolatlan terméket nagyobb egységbe összefogó csomagolás.
| Hiányos csomagolás. Olyan csomagolás, amelyet a fuvarozó vállalat elégtelennek minősít. A minősítés a feladóra nézve fuvarjogi, ill. kártérítési szempontból hátrányos megkülönböztetést jelent.
| Készletcsomagolás. Azonos, ill. hasonló rendeltetésű - általában egymást kiegészítő - eszközöket ideiglenesen vagy tartósan egységbe fogó, rendszerint fogyasztói csomagolás.
| Kombinált csomagolás. Különböző termékek egyetlen, rendszerint fogyasztói csomagolási egységbe való összefogása.
| Szállítási csomagolás. A külső hatások ellen védelmet nyújtó, ill. a termék esetleges káros hatásaival szemben a környezetet védő, továbbá az egységbe fogást, mozgatást, szállítást és tárolást megkönnyítő, általában összetett csomagolás.
| Szállítási, rakodási, tárolási egység. Lásd: Egységrakomány.
| Visszatérő (többutas) csomagolás. Többszöri használatra szánt csomagolóeszközzel kialakított csomagolás.
| Egyéb fogalmak
| A nemzetközi gyakorlatban az előzőkben leírtakon kívül egyéb fogalmak is használatosak.
| Kereskedelmi csomagolás - tengerentúli csomagolás. Mindkét megjelölést a termék rendelésekor a csomagolás kivitelére vonatkozó előírásként alkalmazzák. Ennek ellenére nem határozza meg pontosan, hogy az ilyen csomagolás műszaki és gazdasági szempontból milyen legyen. Így a káreseteknél ezek a fogalmak állandó jogviták tárgyai. Jobb, ha helyettük a várható igénybevételek és a felmerülő csomagolási költségek figyelembevételével a csomagolás kivitelét pontosan megbeszélik, ill. írásban rögzítik.
| Elismert csomagolás. A fuvarozó szervek (elsősorban a vasút és a posta) előírásaival, valamint a csomagolásnak a szállítás során fellépő igénybevételekkel szembeni ellenállását megállapító vizsgálatokkal függ össze. A minősített csomagolások használata a káreseteknél eleve kizárja a fuvarozó által a hiányos csomagolásra hárított szokásos kifogásokat.
| Szokványos, szabványosított, egyedileg tervezett csomagolás. Gazdasági okokból lehetőleg előnyben kell részesíteni a szabványosított, ill. szokványos csomagolásokat. A műszaki termékek jelentős része (különösen a mechanikai igénybevételekre érzékenyek), a szállítás és tárolás során fellépő hatások semlegesítésére, egyedi tulajdonságainak megfelelően kialakított csomagolást kíván.
| Tárolási csomagolás. A műszaki termékek egy része, bár szállítási csomagolásban kerül a kereskedelembe, onnan egyidejűleg vagy más termékekkel együtt jut a feldolgozóhoz, ill. felhasználóhoz. Ilyenkor olyan egyedi csomagolás is megfelel, amelynél az értékesítés könnyítését célzó szempontok elhanyagolhatók A tárolási csomagolás a lehető legegyszerűbb, áruvédelmi hatékonysága is korlátozott. A tartalom pontos azonosíthatósága azonban különösen fontos.
| A fogyasztást könnyítő csomagolás, több célú csomagolás. A fogyasztói csomagolás tervezésekor egyre inkább arra törekednek, hogy a csomagolás a termék használatát könnyítse, egyszerűsítse. Vannak olyan termékek, amelyek elsősorban a csomagolás révén válnak még a nem gyakorlott személy számára is használhatóvá. Más esetben a csomagolás a termék feldolgozásához (elfogyasztásához) szükséges eszközt helyettesíti.

|  | Önellenőrző kérdések
| Olvassa el figyelmesen az alábbi feladatokat, majd a lecke (tankönyv) tartalma alapján oldja meg őket!
| 1. Egészítse ki a következő mondatot a hiányzó kifejezésekkel! Áruvédelem az árunak az előállítástól a felhasználásig bekövetkezhető való megóvása , és/vagy a megfelelő szállítási-, mozgatási-, tárolási mód alkalmazásával.
| 2. Egészítse ki a következő mondatot a hiányzó kifejezésekkel! Csomag a és az egységbe fogó elemcsoport, ill. ideiglenes komplex .
| 3. Egészítse ki a következő mondatot a hiányzó kifejezésekkel! Csomagolás azoknak a műveleteknek az összessége, amelyeknek alapvető célja a termék , ill. , alkalmassá tétele, fogása.
| 4. Egészítse ki a következő mondatot a hiányzó kifejezésekkel! Csomagolási segédanyag: valamely termék csomagolásának járulékos részét képező vagy .
| 5. Egészítse ki a következő mondatot a hiányzó kifejezésekkel! Csomagolóanyag: valamely termék eleme, amelyet általában csomagolóeszközzé alakítanak.
| 6. Egészítse ki a következő mondatot a hiányzó kifejezésekkel! Csomagolóeszköz: a termékek alkalmas, meghatározott anyagú, szerkezetű, alakú, rendszerint ipari tevékenység keretében előállított ideiglenes .
| 7. Egészítse ki a következő mondatot a hiányzó kifejezésekkel! Csomagolószer: a , a és a gyűjtőfogalma.
| 8. Egészítse ki a következő mondatot a hiányzó kifejezésekkel! Egységrakomány vagy termékekből, segédeszközök (pl. rakodólap, zsugorfólia) felhasználásával vagy anélkül képzett és alkalmas szállítási, rakodási, mozgatási, .
| 9. Egészítse ki a következő mondatot a hiányzó kifejezéssel! Fogyasztói csomagolás: a terméket a kísérő (önmagában rendszerint szállításra nem alkalmas) csomagolás.
| 10. Egészítse ki a következő mondatot a hiányzó kifejezésekkel! Gyűjtőcsomagolás a , , , megkönnyítő meghatározott mennyiségű csomagolt vagy csomagolatlan terméket nagyobb csomagolás.
| 11. Egészítse ki a következő mondatot a hiányzó kifejezésekkel! Szállítási csomagolás: ellen védelmet nyújtó, ill. a termék esetleges káros hatásaival szemben a , továbbá az , mozgatást, szállítást és tárolást , általában összetett csomagolás.