KURZUS: Anyagmozgatás-raktározás I.

MODUL: I. modul: Az anyagmozgatás alapjai

4. lecke: A szállítási lánc anyagmozgatási vonatkozásai

|  | Tanulási útmutató
| Tanulási célok
| A lecke feldolgozása után Ön képes lesz:
| saját szavaival meghatározni a szállítási lánc fogalmát; kiválasztani a szállítási láncrendszer meghatározását.
| Tevékenységek
| Olvassa el a következő leckét! Határozza meg a szállítási lánc fogalmát! Válassza ki a szállítási láncrendszer meghatározását!
| A feldolgozáshoz szükséges idő: 15 perc olvasás, tanulás, 10 perc önellenőrzés.
| Tananyag
| A szállítási lánc rakodási, szállítási és tárolási műveletek, - egymással és a munka tárgyával, a számuk, a soron következésük, a szervezésük és a munkaeszközök szempontjából - a minimális ráfordítások célkitűzésével összhangba hozott sorozata, amellyel egy meghatározott - és a szállítási lánc tartama alatt sem mennyiségi sem minőségi szempontból nem változó - árut a kiindulási üzemből a fogadó üzembe lehet juttatni.
| A szállítási lánc is, elemi egységek sorozatából összeállítható rendszerként tekinthető. A szállítási láncot alkotó rakodási, szállítási tárolási elemek különféleképpen illeszthetők össze folyamatokká, amelyek mind alkalmasak lehetnek egy adott szállítási feladat realizálására. A lehetséges alternatívák közül ki lehet választani egy meghatározott szállítási feladat szempontjából a legkedvezőbb szállítási láncot.
| A szállítási lánc, a környezetét alkotó gazdasági rendszerekkel összefüggésben ábrázolható (4-1. ábra). A szállítási lánc az előállító üzem és a felhasználó üzem között helyezkedik el. A raktárüzem az árut átveheti, és változatlan állapotban bocsáthatja ki. A kapcsolatokat az előállító, a tároló és a felhasználó üzemek állítják elő.
A szállítási lánc, és a környezetét alkotó gazdasági rendszerekkel való összefüggése
4-1. ábra
| A szállítási láncrendszer sajátossága, hogy nincsen olyan eleme, amely a sajátja lenne. Többnyire más rendszerekhez tartozó, és nem speciálisan a szállítási lánc realizálására szolgáló elemekből tevődik össze. Ilyen vonatkozásban a szállítási lánc az anyagmozgatás sajátos szervezeti formája.
| A szállítási lánc környezeti rendszereiben levő anyagmozgatási folyamatok mint rakodási-, szállítási-, tárolási részrendszerek, egymással összhangban vannak, azonban nem tartoznak a szállítási lánc munkafolyamatába. Ebből kifolyólag valamely rakodási, szállítási, tárolási részrendszernek a technikai elemei általában csak időnként használható fel szállítási feladatok megoldására, a szállítási láncok keretében. Egy-egy elem több szállítási láncban is részes lehet.
| A rendszer elemei közötti kapcsolatok közül szempontukból természetesen az anyagi kapcsolatok állnak az előtérben, amelyek az anyagfolyamban, vagyis az áruk áramlásában nyilvánulnak meg. Minthogy ez többek között a valószínűségelmélet törvényszerűségeinek van alávetve, a szállítási láncrendszernek sztochasztikus jellege van.
| Minthogy az E1 és E4 elemek a környezet rendszereivel kapcsolatban állnak, a szállítási lánc nyílt rendszernek tekintendő.
| A szállítási láncra jellemző szállítási kapcsolatok (4-2. ábra) lehetséges változatai a következők:
1. | E1-ből közvetlenül E4-be (előállító üzem - felhasználó üzem),
2. | E1-ből közvetlenül E3-ba és onnan E4-be (előállító üzem - raktárüzem - felhasználó üzem),
3. | Az egységrakomány egymás után több E3 elemen (több önálló raktárüzemen) halad át.
4. | Az E2-E3 vagy E4 és az E3-E4 kapcsolatok közvetettek, vagyis az E2-n (közl. üzem) haladnak keresztül.
A szállítási láncrendszer lehetséges kapcsolatai
4-2. ábra
| Információ és feladat
| Nézze meg a http://www.wienerberger.hu honlapon a Téglagyártás munkafázisai lap tartalmát!
| Vizsgálja meg a téglagyártás során kialakult szállítási láncot! Hol talál rakodási-, szállítási-, tárolási részrendszereket?

|  | Önellenőrző kérdések
| Olvassa el figyelmesen az alábbi feladatokat, majd a lecke (tankönyv) tartalma alapján oldja meg őket!
| 1. Egészítse ki a következő mondatot a hiányzó kifejezésekkel! A szállítási lánc , és műveletek összhangba hozott sorozata.
| 2. Válassza ki a szállítási láncrendszer jellemzőjét! A szállítási láncrendszer sajátossága:
| minden eleme a láncrendszer része
| nincs olyan eleme, amely a sajátja lenne
| csak egyes elemei tartoznak a láncrendszerhez