KURZUS: Anyagmozgatás-raktározás I.

MODUL: I. modul: Az anyagmozgatás alapjai

7. lecke: Mozgatandó anyagok jellemzése - Mozgatandó anyagok csoportosítása

|  | Tanulási útmutató
| Tanulási célok
| A lecke feldolgozása után Ön képes lesz:
| saját szavaival meghatározni a mozgatandó anyagok csoportosítási szempontjait; csoportosítani a szállítandó anyagokat a megadott szempontok alapján; megadott szempontok alapján besorolni a képekkel megadott anyagokat a nekik megfelelő halmazokba; saját szavaival meghatározni a darabáru fogalmát; saját szavaival meghatározni az ömlesztett anyag fogalmát; kiválasztani az ömlesztett és az önthető anyagokat.
| Tevékenységek
| Olvassa el a következő leckét! Határozza meg a mozgatandó anyagok csoportosítási szempontjait! Csoportosítsa a szállítandó anyagokat a megadott szempontok alapján! Sorolja be a megadott szempontok alapján a képekkel megadott anyagokat a nekik megfelelő halmazokba! Határozza meg a darabáru fogalmát! Határozza meg az ömlesztett anyag fogalmát! Válassza ki az ömlesztett és az önthető anyagokat!
| A feldolgozáshoz szükséges idő: 20 perc olvasás, tanulás, 15 perc önellenőrzés.
| Tananyag
| Mozgatandó anyagok csoportosítása
| A mozgatandó anyagok jellemzéséhez azok különböző szempontok szerinti csoportosítása célszerű. A csoportosítás végezhető:
| az anyag fajtája szerint (pl. darabáru, ömlesztett anyag stb.), az anyag fizikai állapota szerint (szilárd, cseppfolyós, és légnemű halmazállapot), a csomagolás fajtája szerint (csomagolatlan, zsákba, hordóba, ládába, kartondobozba stb. csomagolt), az anyag alakja és külső méretei szerint (darabáruknál: kocka alakú, hasáb alakú, henger alakú, lemez alakú, szabálytalan alakú, ill. terjedelmes, nem terjedelmes, ömlesztett anyagoknál: élhosszak viszonya az egyes dimenziókban, élek legömbölyítettek vagy élesek, rostos, szálas, bolyhos stb. ill. mértékadó szemnagyság), a mozgatandó egységek tömege szerint (könnyű, közepesen súlyos és súlyos egységek), az anyag különleges tulajdonságai szerint (nyomás alatt vagy önmagától összeálló, abrazív, korrozív, törékeny, forró, hideg, robbanékony, gyúlékony, porképző, nedves, ragadós, higroszkopikus, bűzös, fényérzékeny, higiéniai szempontból érzékeny stb.), az anyag meghatározott rendkívüli környezeti körülmények közötti viselkedése szerint (pl. hűtőházban), az anyag környezetre való ártalmassága szerint (pl. tűzveszélyes, robbanásveszélyes, fertőző, sugárzó stb.).
| Darabáruknak anyagmozgatási szempontból azok az áruk minősülnek, amelyekre a darabonként megvalósuló, egyedi mozgatás jellemző. Különféle méretűek, alakúak lehetnek. Az anyagmozgatás során a különböző ömlesztett anyagokat magukban foglaló edényzetek is "darabárunak" minősülnek.
| Ömlesztett anyagoknak azokat a rendszerint különböző szemnagyságú elemi részeket tartalmazó, de általában egynemű anyagokat nevezik, amelyek nagyobb tömegekben, rendezetlenül és csomagolatlanul kerülnek mozgatásra, tárolásra, szállításra. Az e gyűjtőnév alá sorolható különféle anyagok a sokrétűségük és az anyagok mozgását, ömlékenységét stb. befolyásoló számos tényező hatása miatt sokszor jelentenek nehézségeket az anyagmozgatásban. A tapasztalat szerint az anyagi jellemzők kismérvű változtatásai is már meglepetést okozhatnak. A gyakorlatban megkülönböztetik az önthető anyagokat az ömleszthetőktől.
| Anyagmozgatási szempontból ide sorolják azokat a száraz por alakú és finomszemcsés, gördülékeny szilárd halmazállapotú anyagokat (pl. porszén cement, liszt, gabona stb.) is, amelyek csővezetékekben mozgathatók, akár a nehézségi erő, akár valamilyen egyéb hatóerő, igénybevételével. Tehát nincs határozott határvonal a folyadék és a szilárd halmazállapotú anyag között, bár az egyes "önthető" szilárd halmazállapotú anyagok a mozgatásukkor különböző jellegzetességeket mutathatnak fel.
| Az osztályozási szempontok közül azért emeltük ki fentieket, mert ezek alapvetően befolyásolják az anyagmozgatási rendszert.
| Információ és feladat
| Keressen darabárukat és ömlesztett anyagokat! Csoportosítsa a fellelt anyagokat a leckében található szempontok alapján!
7-1. ábra. Anyag fajtája
Ömlesztett áru - 1 | 1/8
7-2. ábra. Anyag fizikai állapota
Szilárd-1 | 1/7
7-3. ábra. Anyagok tömege
Könnyű egység-1 | 1/4
3-4. ábra. Anyag különleges tulajdonságai
Törékeny | 1/4
7-5. ábra. Anyag környezetre való ártalmassága
Tűzveszélyes | 1/3
7-6. ábra. Azonos anyagok különböző mennyiségben
Zsákos cement (50 kg/zsák) | 1/3
7-7. ábra. Cukor csomagolása és szállítása
Cukor kis kiszerelésben (6g/csomag) | 1/3

|  | Önellenőrző kérdések
| Olvassa el figyelmesen az alábbi feladatokat, majd a lecke (tankönyv) tartalma alapján oldja meg őket!
| 1. Egészítse ki a következő mondatot a hiányzó kifejezéssel! Darabárura az mozgatás a jellemző.
| 2. Egészítse ki a következő mondatot a hiányzó kifejezéssel! Az anyagmozgatás során a különböző ömlesztett anyagokat magukban foglaló edényzetek minősülnek.
| 3. Egészítse ki a következő mondatot a hiányzó kifejezésekkel! Ömlesztett anyagoknak azokat a rendszerint különböző elemi részeket tartalmazó, de általában anyagokat nevezik, amelyek tömegekben, és kerülnek mozgatásra, tárolásra, szállításra.
| 4. Csoportosítsa a mozgatandó anyagokat az alábbi szempontok alapján!
a) | anyag fajtája
f) | anyag fizikai állapota
c) | csomagolás fajtája
k) | anyag alakja és külső mérete
t) | mozgatandó egység tömege
x) | anyag különleges tulajdonsága
y) | anyag környezetre való ártalmassága
| Írja a szempontnak megfelelő kisbetűt (a, f, c, k, t, x, y) a megfelelő sorba!
Betűjel (a, f, c, k, t, x, y) | Jellemzők, fogalmak
| törékeny
| darabáru
| szilárd
| fertőző
| csomagolatlan
| ömlesztett anyag
| cseppfolyós
| hordóban szállított
| lemezalakú
| ládába rakott
| légnemű
| rostos
| könnyű egység
| korrozív
| tűzveszélyes
| súlyos egység
| sugárzó
| forró