KURZUS: Anyagmozgatás-raktározás I.

MODUL: I. modul: Az anyagmozgatás alapjai

10. lecke: Az anyagok jelölési rendszere

|  | Tanulási útmutató
| Tanulási célok
| A lecke feldolgozása után Ön képes lesz:
| saját szavaival meghatározni a mozgatandó anyagok jelölésének a célját; kiválasztani a mozgatandó anyagok vizsgálandó jellemzőit; kiválasztani az egyetlen méretadattal nem jellemezhető anyag helyes jelölését; kiválasztani az ömlesztett anyagok esetében a jelölés meghatározásához a mértékadó szemcsenagyságú anyagmennyiség szükséges arányát; táblázat felhasználásával értelmezni a mozgatandó anyag megadott jelölését; táblázat segítségével megadni egy adott mozgatandó anyag jelölését.
| Tevékenységek
| Olvassa el a következő leckét! Határozza meg a mozgatandó anyagok jelölésének a célját! Válassza ki a mozgatandó anyagok vizsgálandó jellemzőit! Válassza ki az egyetlen méretadattal nem jellemezhető anyag helyes jelölését! Válassza ki az ömlesztett anyagok esetében a jelölés meghatározásához a mértékadó szemcsenagyságú anyagmennyiség szükséges arányát! Értelmezze táblázat felhasználásával a mozgatandó anyag megadott jelölését! Adja meg táblázat segítségével egy adott mozgatandó anyag jelölését!
| A feldolgozáshoz szükséges idő: 35 perc olvasás, tanulás, 10 perc önellenőrzés.
| Tananyag
| Vannak olyan törekvések, amelyek azt célozzák, hogy a mozgatásra kerülő anyagok főbb tulajdonságait egységes jelölési rendszer alkalmazásával félreérthetetlenül ki lehessen fejezni.
| Anyagmozgatási szempontból vizsgálva azt anyagoknak elsősorban a következő 7 jellemzőjét szükséges meghatározni:
1. | a fizikai állapot,
2. | a szemcse, ill. a darab jellemző mérete(i),
3. | a szemcse, ill. a darab alakja,
4. | az ömlékenység,
5. | az anyagmozgatási szempontból jellemző egyéb tulajdonságok,
6. | a térfogattömeg, ill. az egység tömege és
7. | a hőmérséklet.
| A fizikai állapot 5 jellemző kategóriája és azok jelölése az alábbi:
| α) szilárd - ömleszthető,
| β) szilárd - önthető,
| γ) szilárd - darabáru,
| δ) cseppfolyós anyag,
| ε) légnemű anyag.
| A jellemző szemcse, ill. darabméret 15 jellemző kategóriája és jelölésük a következő:
A) | < 0,4 mm,
B) | 0,4...1 mm,
C) | 1...3 mm,
D) | 3...10 mm,
E) | 10...25 mm,
F) | 25...50 mm,
G) | 50...75 mm,
H) | 75...150 mm,
K) | 150...300 mm,
L) | 300...500 mm,
M) | 500...800 mm,
N) | 800...1200 mm,
O) | 1200...2500 mm,
P) | 2500...5000 mm,
R) | > 5000 mm.
| Ha egyetlen méretadattal nem jellemezhető egyértelműen a mozgatandó anyag (pl. lemezek esetében), a megfelelő két betűvel jellemezendő. Az ömlesztett és önthető anyagok esetében a mértékadó szemcsenagyságnak az összes anyagmennyiség legalább 60%-át kell kitennie.
| A szemcse, ill. a darab alakja szerinti 6 csoport (a folyadékokat és gázokat nem számítva) és annak jelölése a következő:
I. | mindhárom dimenzióban kb. egyforma élhosszak, az élek élesek,
II. | az egyik dimenzióban mért élhossz lényegesen hosszabb, mint a többi, az élek élesek,
III. | az egyik dimenzióban mért élhossz lényegesen rövidebb, mint a többi, az élek élesek,
IV. | mindhárom dimenzióban kb. egyforma élhosszak, az élek nem élesek,
V. | az egyik dimenzióban mért élhossz lényegesen rövidebb, mint a többi, az élek nem élesek, és
VI. | rostos, szálas, bolyhos, összekuszálódott, ill. szabálytalan alakú anyagok.
| Az anyagok ömlékenysége szerinti 7 csoport és azok jelölése:
1. | levegőben, lebegő folyadékként önthető, ill. folyadékként önthető, ill. folyadék vagy gáz,
2. | könnyen ömleszthető, α < 30o,
3. | ömleszthető, α = 30...45o,
4. | nehezen önthető, α = 45...60o,
5. | összetapadó, α >60o,
6. | nem csúszó, boltozatot képező, nem ömleszthető, nehezen szétváló,
7. | darabáru.
| Az anyagmozgatási szempontból jellemző 15 egyéb tulajdonság, és azok jelölése:
h) | mechanikai hatásokra érzékeny,
k) | hőmérsékletre érzékeny,
i) | vegyszerekre érzékeny,
m) | fényérzékeny,
n) | összeálló,
o) | abrazív (csiszoló) hatású,
p) | korrozív,
q) | törékeny,
r) | robbanékony
s) | gyúlékony,
t) | porképző,
u) | nedves,
v) | ragadós,
w) | higroszkopikus,
x) | bűzös.
| A térfogattömeg (ömlesztett anyag esetében) (t/m3), ill. a sűrűség (folyadékok és gázok esetében) tényleges számértékekkel tüntetendő fel. Az egységtömeg (darabáru esetében) 9 kategóriája és annak jelölése:
1. | < 20 kg,
2. | 20...100 kg,
3. | 200...600 kg,
4. | 600...1000 kg,
5. | 1000...1500 kg,
6. | 1500...2000 kg,
7. | 2000...3000 kg,
8. | 3000...5000 kg,
9. | > 5000 kg.
| Az anyag hőmérséklete - pozitív, ill. negatív előjele - ugyancsak a tényleges számértékkel tüntetendő fel.
| A fentiek a következő példákkal szemléltethetők:
| betonkavics: α D IV 3 0 1,5 + 2,93, konzerves üvegeket tartalmazó oldalas rakodólap: γ N I 7q4 + 293 folyadékként szállított nyersolaj: δ A 1 s 0,9 + 288.
| Feladat A táblázatok alapján keresse vissza fenti 3 jelölés tartalmát (értelmezze őket)!
| Az anyagmozgatási rendszerek számítógépes tervezéséhez a fenti betű-szám jeles információ nem alkalmazható, célszerű ezt kódszámjeles formára átalakítani.
| A kódszám első helyi értékét az öt fizikai állapotnak megfelelő 1...5 számérték foglalja el.
| A következő négy helyi érték a jellemző szemcse-, ill. darabméretek kifejezésére tartandó fenn, 10...25 kódszámokkal (ha az anyag egyetlen méretadattal jellemezhető, a többi helyi értéken 0 szerepel).
| Az alak, ill. az ömlékenység a 6. és 7. helyértéken szereplő 1...6, ill. 1...7 egyjegyű számokkal fejezhető ki. A 8. és 9. helyi értéken az anyagmozgatási szempontból jellemző egyéb tulajdonságok tüntethetők fel, 10...24 kódszámokkal (ha az adott anyag szempontjából ilyen megkülönböztetés nem szükséges, e helyekre is 0 kerül.)
| A 10. helyi értékre, a darabáruk tömegkategóriáinak megfelelően az 1...9 kódszámok kerülnek. Ömlesztett anyagok esetében itt lehet feltüntetni a térfogattömeg adatok egészszám-értékeit, a 11. helyi értéken darabáruk esetében 0, ömlesztett anyagok esetében a térfogattömeg tizedes értékei szerepelnek.
| A 12. helyiértékre a +, ill. - előjelet helyettesítő 1, ill. 2, és a 13...15. helyi értékre pedig a hőmérséklet tényleges értéke kerül.
| Az anyagra jellemző kódszámok helyi értéki beosztását összefoglalóan a 10-1. táblázat tünteti fel.
Az anyagok egységes kódrendszere
10-1. táblázat

|  | Önellenőrző kérdések
| Olvassa el figyelmesen az alábbi feladatokat, majd a lecke (tankönyv) tartalma alapján oldja meg őket!
| 1. Egészítse ki a következő mondatot a hiányzó kifejezéssel! A mozgatásra kerülő anyagok jelölési rendszerének a célja az anyag főbb az egyértelmű megadása.
| 2. Egészítse ki a következő mondatot a hiányzó kifejezéssel! A mozgatásra kerülő anyagok jelölési rendszerének a célja az anyag főbb tulajdonságainak az megadása.
| 3. Válassza ki a helyes megoldást! Anyagmozgatási szempontból az anyagoknak:
| 3 jellemzőjét vizsgáljuk
| 4 jellemzőjét vizsgáljuk
| 5 jellemzőjét vizsgáljuk
| 6 jellemzőjét vizsgáljuk
| 7 jellemzőjét vizsgáljuk
| 8 jellemzőjét vizsgáljuk
| 4. Válassza ki a helyes megoldást! Az ömlesztett vagy önthető anyag esetében a mértékadó szemcsenagyságnak az összes anyagmennyiség:
| 40%-át kell kitennie
| 50%-át kell kitennie
| 60%-át kell kitennie
| 70%-át kell kitennie
| 5. Válassza ki a helyes megoldást! Az anyag hőmérsékletének a megadása:
| tényleges számértékkel történik
| nem szükséges
| 9 kategóriával történik
| 13 kategóriával történik