KURZUS: Anyagmozgatás-raktározás I.

MODUL: II. modul: Csomagolási alapismeretek I.

15. lecke: A szállítási és tárolási (logisztikai) igénybevételek laboratóriumi szimulációja

|  | Tanulási útmutató
| Tanulási célok
| A lecke feldolgozása után Ön képes lesz:
| saját szavaival meghatározni a csomagolási vizsgálatok általános szabályait; saját szavaival meghatározni az átlagos tömegű és méretű csomagolás méreteit; kiválasztani az átlagos tömegű és méretű csomagolás méreteit.
| Tevékenységek
| Olvassa el a következő leckét! Határozza meg a csomagolási vizsgálatok általános szabályait! Határozza meg az átlagos tömegű és méretű csomagolás méreteit! Válassza ki az átlagos tömegű és méretű csomagolás méreteit!
| A feldolgozáshoz szükséges idő: 40 perc olvasás, tanulás, 10 perc önellenőrzés.
| Tananyag
| Csomagolási vizsgálatok az MSZ ISO szabványok szerint (nem veszélyes áru esetén)
| A Magyar Szabvány azért került kidolgozásra, hogy a teljesen kész szállítási csomagolások vizsgálati rendjének összeállításával foglalkozó szervezetek igényét kielégítse. Az ilyen vizsgálati rendek ugyanolyan sokfélék lehetnek, mint azok a szállítási módok, ahogyan a csomagolásokat szállítjuk. Ennek megfelelően a Szabvány célja, hogy a megfelelő vizsgálati rendek összeállításához irányelveket adjon, mintsem az, hogy egy merev keretet határozzon meg vagy az, hogy ezt valamilyen hatóság előírja. Várható, hogy egy összeállított részletes vizsgálati terv, amely tartalmazza a vizsgálati módszereket és az alkalmazott vizsgálati szigorúságokat.
| Tárgy és alkalmazási terület
| A Szabványsorozat általános szabályokat állapít meg a kész szállítási csomagolások vizsgálati programjának összeállításához mindenféle szállítási lánc esetében. Az MSZ ISO 4180-1 szabvány a vizsgálati program összeállításának általános elveit tartalmazza. Megadja azokat a tényezőket is, amelyeket figyelembe kell venni a csomagolások elfogadási feltételének megállapításában azután, hogy azokat alkalmassági vizsgálat-sorozatnak vetettük alá. Ezen szabványt tartalmazza az összes olyan mennyiségi adatot, amely a vizsgálat szigorúságának megállapításához szükséges és a vizsgálatsorozat más mennyiségi jellemzőit is. A szabványsorozat két részét együtt kell alkalmazni.
| Hivatkozások
| MSZ ISO 2206 Csomagolás. Kész, töltött szállítási csomagolás. A csomagolás részeinek jelölése vizsgálatokhoz.
| MSZ ISO 2233 Kész, töltött szállítási csomagolás. Kondicionálás vizsgálatokhoz.
| MSZ ISO 2234 Kész, töltött szállítási csomagolás. Halmazolhatósági vizsgálat
| MSZ ISO 2244 Kész, töltött szállítási csomagolás. Vízszintes ütköztető vizsgálat (vizsgálat vízszintes vagy lejtőpályán, vizsgálat ingával)
| MSZ ISO 2247 Kész, töltött szállítási csomagolás. Rázóvizsgálat
| MSZ ISO 2248 Kész, töltött szállítási csomagolás. Függőleges ütköztetővizsgálat, ejtéssel
| MSZ ISO 2872 Kész, töltött szállítási csomagolás. Nyomóvizsgálat
| MSZ ISO 2873 Kész, töltött szállítási csomagolás. Vizsgálat légritkított térben
| MSZ ISO 2874 Kész, töltött szállítási csomagolás. Halmazolhatósági vizsgálat nyomópréssel
| MSZ ISO 2875 Kész, töltött szállítási csomagolás. Vizsgálat vízpermettel
| MSZ ISO 2876 Kész, töltött szállítási csomagolás. Görgetővizsgálat
| MSZ ISO 4180-1 Kész, töltött szállítási csomagolás. A vizsgálati programok összeállításának általános szabályai
| A vizsgálati módszerekben mennyiségi meghatározást igénylő tényezők
| A tárgyhoz tartozó vizsgálati módszereket és a minden egyes vizsgálat előtt mennyiségi meghatározást igénylő, alkalmazható tényezőket a 15-1. táblázat tartalmazza.
| Vizsgálati módszerek és a mennyiségi meghatározást igénylő tényezők
Vizsgálati módszer | A vonatkozó nemzetközi szabályok | Mennyiségi meghatározást igénylő tényezők
Kondicionálás | MSZ ISO 2233 | Hőmérséklet, relatív légnedvesség-tartalom, idő, előszárítási körülmények.
Halmazolhatósági vizsgálat | MSZ ISO 2234 | Terhelés, a terhelés időtartama, a csomagolás(ok) helyzete(i), légköri hőmérséklet és relatív légnevesség-tartalom, a mintacsomagolások száma, az ütközések száma.
Függőleges ütköztető vizsgálat ejtéssel | MSZ ISO 2248 | Ejtési magasság, a csomagolás(ok) helyzete(i), légköri hőmérséklet és relatív légnedvesség-tartalom, a mintacsomagolások száma, az ütközése száma.
Vízszintes ütköztetővizsgálat | MSZ ISO 2244 | Vízszintes sebesség, a csomagolás(ok) helyzete(i), légköri hőmérséklet és relatív légnedvesség-tartalom, a felütközési felület formája (és ha van) a kockázatnövelő betétidom használata, a mintacsomagolások száma.
Rázóvizsgálat | MSZ ISO 2247 | A vizsgálat időtartama, csomagolás(ok) helyzete(i), légköri hőmérséklet és relatív légnedvesség-tartalom, a mintacsomagolások száma, a csomagolásra, ráhelyezett terhelés (ha van).
Nyomóvizsgálat | MSZ ISO2872 | A legnagyobb terhelés, a csomagolások helyzetei, légköri hőmérséklet és relatív légnedvesség-tartalom, a felső nyomólap szerelési módja (merev, vagy szabadon billenő), a mintacsomagolások száma.
Légritkított térben végzett vizsgálat | MSZ ISO 2873 | Nyomás, a csökkentett nyomás időtartama, a hőmérséklet a vizsgálókamrában, a mintacsomagolások száma.
Halmazolhatósági vizsgálat nyomópréssel | MSZ ISO 2874 | Az alkalmazott terhelés, a terhelés időtartama, a csomagolások helyzetei, légköri hőmérséklet és relatív légnedvesség-tartalom, a minta-csomagolások száma.
Vizsgálat vízpermettel | MSZ ISO 2875 | A permetezés időtartama, a csomagolások helyzetei, a mintacsomagolások száma.
Görgetővizsgálat | MSZ ISO 2876 | A mintacsomagolások száma, légköri hőmérséklet és relatív légnedvesség-tartalom.
15-1. táblázat
| A vizsgálat szigorúságának ajánlott értékei
| A vizsgálatok szigorúságának alapértékeit, amelyeket elfogadottnak tekintünk egy mindennapos szállítási rendszerben és amelyek az átlagos tömegű és méretű csomagolásra vannak alapozva (azaz 20 kg tömeg és 400×400×400 mm méret) az 15-2. táblázat tartalmazza a közúti, a vasúti, a vízi és a légi szállítási módokra és tárolásra. Ahol az alapértéktől eltérő vizsgálati szigorúság a helyes, ott az értékeket a 15-2. táblázatban megadott előnyben részesített értékből kell kiválasztani. Összehasonlító vizsgálatokhoz vagy kutatáshoz szükséges lehet a 14-1. táblázatban megadott értékektől eltérő vizsgálati szigorúságot választani.
1 Tartomány | A vizsgálati szigorúság alapértékei klimatikus viszonyok esetén
|  | Szállítási mód
Változók | Egység | Közúti | Vasúti | Vízi | Légi
|  | Alapérték | Tart.1 | Alapérték | Tart. | Alapérték | Tart. | Alapérték | Tart.
Eső Hőmérséklet Relatív lég- nedvesség- tartalom Légritkított tér |  | Tanulmányozás alatt
15-2/a táblázat
1 Rövid 2 Hosszú | A vizsgálati szigorúság alapértékei rázás esetén
|  | Szállítási mód
Változók | Egység | Közúti | Vasúti | Vízi | Légi
|  | Alapérték | Tart. | Alapérték | Tart. | Alapérték | Tart. | Alapérték | Tart.
Időtartam Halmaz magassága | min m | 20 2,5 | 10-60 1,5-3,5 | 20 2,5 | 10-60 1,5-2,5 | 201 602 3,5 | 10-60 3,5-7 | Tanul- mányo-zás alatt | Tanul- mányo-zás alatt
15-2/b táblázat
* a megadottak szerint | A vizsgálati szigorúság alapértékei halmazolás esetén
|  | Szállítási mód
Változók | Egység | Közúti | Vasúti | Vízi | Légi
|  | Alapérték | Tart. | Alapérték | Tart. | Alapérték | Tart. | Alapérték | Tart.
Időtartam Magasság | * m | 1 nap 2,5 | 1nap- 1 hét 1,5-3,5 | 1 nap 2,5 | 1 nap- 1 hét 1,5-2,5 | 1nap- 1 hét 3,5 | 1 nap- 4 hét 3,5-7,00 | 1 nap 1,8 | nincs nincs
15-2/c táblázat
| A tárolás időtartamának alapértéke 1 nap-1 hét, a magasság 3,5 m; a tartomány 1 nap-4 hét időtartam és 1,5-7,0 méter.
| A vizsgálati szigorúság alapértékei vízszintes ütköztetés esetén
|  | Szállítási mód
Változók | Egység | Közúti | Vasúti | Vízi | Légi
|  | Alapérték | Tart. | Alapérték | Tart. | Alapérték | Tart. | Alapérték | Tart.
Sebesség | m/s | 1,5 | 1,5-2,7 | 1,8 | 1,3-5,0 | - | - | - | -
15-2/d táblázat
| A vizsgálati szigorúság alapértékei függőleges ütköztetés esetén
|  | Szállítási mód
Változók | Egység | Közúti | Vasúti | Vízi | Légi
|  | Alapérték | Tart. | Alapérték | Tart. | Alapérték | Tart. | Alapérték | Tart.
Ejtési magasság | mm | 500 | 100-1200 | 500 | 100-120 | 300 | 100-1200 | 500 | 500-1200
15-2/e táblázat
| A vizsgálati szigorúság ajánlott fokozatai
Vizsgálati módszer | Vonatkozó nemzetközi szabvány | Változók | A vizsgálati szigorúság ajánlott fokozatai
|  |  | szokásos veszélyek esetén | különleges veszélyek esetén
Halmazolás | MSZ ISO 2234 | Terhelés: a) halmaz magasságának b) halmaz sűrűségének változásával A terhelés időtartama | 1,5-1,8-2,5-3,5-5,0-7,0 m 1) azonos csomagolások: a vizsgált csomagolás sűrűsége 2) Vegyes csomagolások: 0,25-0,35-0,5-0,7-1,0-1,4- 2,0 Mg/m3 1-2-3 nap; 1-4 hét | A sorozat 9,0 m-nél kezdődik és 2 m-es közökkel folytatódik A veszélyes szokásos köre szerint A veszélyes szokások köre szerint A sorozat 8 héttel kezdődik és 4 hetes időközökkel folytatódik
Vízszintes ütköztetés | MSZ ISO 2244 | Vízszintes sebesség | 1,5-1,8-2,2-,7-3,3-4,0-5,0 m/s | A veszélyes szokások köre szerint
Függőleges ütköztetés | MSZ ISO 2248 | Ejtési magasság | 100-150-200-300-400-500-600-800-1000-1200 mm | A sorozat 1500mm-rel kezdődik és 300 mm-es közökkel folytatódik
Rázás | MSZ ISO 2247 | A vizsgálat időtartama A halmazmagasság, amelyből a ráhelyezett terhelést származtatjuk | 10-20-40-60 perc 1,5-1,8-2,5-3,5 m | A sorozat 2 órával kezdődik és 1 órás időközökkel kezdődik A veszélyes szokások köre szerint
15-3. táblázat
| Esettanulmány kísérleti szállításra
| A jászberényi Electrolux egy multinacionális vállalat egyik tagja, így nagy a jelentősége a hosszú távú közúti szállításnak. Ilyen típusú szállítási viszonylat a Jászberény - Martorell (Spanyolország) távolság is, amelyet az egyik fuvarozó vállalat teherautói rendszeresen megtesznek. Az eddigi szállítási módon azonban változtatni kellett, mert a gépjárművek kapacitás - kihasználása nem volt megfelelő.
| Az álló és fekvő pozíció kombinálásával mintegy 40%-kal javítható a szállító járművek térfogati kihasználása. A jobb kiterheltség miatt a fuvarköltség csökken, a termék alacsonyabb árával versenyképesebb lesz, így a cég piaci pozíciói erősödnek.
| Ugyankor a fektetett pozíció a termék nem természetes állapota, hiszen a konstrukció alapvetően álló és statikus helyzetre méretezet. A mérés során ezért különös figyelmet kell fordítanunk a termék fekvő elrendezéséből származó hatásokra. A fektetve szállítás vizsgálatakor a következő kérdésekre kell választ adni:
| a csomagolt termék mely lapjaira fektethető, a fekvő csomagolt termék hossz- és keresztirányban legyen a járművön elhelyezve, a fektetett csomagolt termékek a halmazban alul vagy felül helyezendők-e el, kell-e a jelenlegi termék- és/vagy csomagoláskonstrukción módosítani a fektetve rakodáshoz, szállításhoz.
| Bár laboratóriumi körülmények között végeztünk előzetes ütköztető és rázóvizsgálatokat a feltételezett igénybevételek alapján, de a fenti kérdések nagy részére nem sikerült megnyugtató választ adni. Így szükség volt egy konkrét szállítmány elkísérésére, a szállítás alatt műszeres mérésekre és a fogadónál történő állapotellenőrzésre.
| A vizsgálat a hűtőgépeket érő rezgési és ütési jellegű igénybevételek feltérképezésére irányult, melyek alapján a szállítási csomagolások párnázó hatását és a termékek járművön való elhelyezését méretezni lehet.
| A kísérleti szállítás jellemzői
| A csomagolás jellemzői:
| külső csomagolás: 5 rétegű HPL-ből kimetszett dobozszerű burkolat három részből összeállítva a HPL típusa: 31 CB párnázóelemek: polisztirol keményhab, formában habosítva por- és dörzsölésvédelem: polietilén fóliazsák
| A teljes töltött és lezárt csomagolás jellemzői:
| geometriai méretek (LxBxH): 680 x 690 x 1560 teljes tömeg: 76 kg mozgatási lehetőségek: kézi ill. oldalszorítású gépi megfogószerkezettel (max. szorító erő: 360 kg)
| A szállító jármű jellemzői
| a jármű fajtája: ponyvás tehergépkocsi tandem rendszerű ponyvás utánfutóval a tehergépkocsi típusa: DAF LEYLAND 2700 ATI a raktér méretei (HxSZxM): 8,05 x 2,52 x 3,02 (m, belső méret) max teherbírás: 8000 kg az utánfutó típusa: CA 911 UTI/195U/18T/18 a raktér méretei (LxBxH): 8,05 x 2,52 x 3,00 m max. teherbírás: 12000 kg rugózási rendszer: TGK-utánfutó rendszerek közös hidropneumatikus rugózása csillapítós rendszer, vezérelhető szintállítással a jármű üzembentartója: G.M. De Rooy & ZN.BV, Hollandia
| A vizsgálati minták Magyarországról kiindulva, Szlovénián, Olaszországon, Franciaországon keresztül jutottak Spanyolországba. Összesen 30 óra 54 percet utaztak (tiszta menetidő).
| A járművön elhelyezett mérőműszer
| A járműfelületen fellépő mechanikai lengésekből és a jármű mozgásával származó gyorsulások mérése és rögzítése a rakfelületen egy tömbben hossz-, kereszt- és függőleges irányban elhelyezett 1-1 db. KD típusú gyorsulásadóval történt.
| A vizsgálat eredményeinek kiértékelése
| A valós körülmények között felvett és rögzített gyorsulásfüggvények első lépésben teljes terjedelemben kinyomtatásra kerültek.
| A kinyomtatás során élesen elkülöníthető volt a jó/rossz útminőség, kis/nagy sebesség, fékezés, ívben haladás fázisai. A statisztikai kiértékelés eredményei:
1. | Jó úton haladva a domináns rezgések mind a rakfelületen, mind a kompresszoron függőleges irányúak (a fektetett pozíció szerint értve). A plató kisfrekvenciás, nagy amplitúdójú rezgéseit a csomagolási rendszer és a gumibak a kompresszorra, mint nagyfrekvenciás, kis amplitúdójú jelet adja át. A gyorsulásértékek mindkét helyen 1 g alatt maradtak.
2. | Rossz minőségű úton haladva az eredmény ugyanaz, mint jó minőségű úton, csak a spektrumértékek jóval nagyobbak.
3. | Jó minőségű úton hirtelen úthibára futva jelentős, a rossz útviszonyokat is meghaladó nagyságú ütés-rezgés keletkezik. a maximális rezgésgyorsulás ebben az esetben a kompresszorra 12 g volt. Ilyen úthiba a teljes távolságon 24 esetben lépett fel. A csomagolás méretezésénél ezt kel tekinteni mértékadó igénybevételnek. Úthiba bármely ország, bármely útján előfordulhat, tehát nem elkerülhető igénybevétel.
4. | Indításkor a hirtelen gyorsítás következtében lépnek fel lökésszerűen jelentkező hatások, kiváltképp durvább tengelykapcsoló pedál kezelés esetén. A fellépő erők legnagyobb értékei akár az ötszörösét is kitehetik az egyenletes sebesség esetén fellépő erőknek.
5. | Fékezéskor a fékezési lassulás fejt ki káros hatást az árukra, amihez még bólintó mozgások is hozzájárulhatnak. Minél gyorsabban működtetik a féket a kezdeti szakaszban, annál lökésszerűbben jelentkezik a lassulás, amelynek hatására a rakomány nyugalmi helyzetéből kimozdulva nagy igénybevételeknek van kitéve. A fékezés befejezése szintén lökésszerűen hat.
6. | Ívben haladáskor centrifugális erő lép fel, ami függ:
| a sebességtől, az ívsugártól, vezetési módtól, a rakomány rakfelülethez való erősítésétől, a súlypont magasságától.
| A rögzített jeleket FFT (Fast Foruier Transformation) analizátorral kiértékeltük, így megkaptuk, mely frekvenciatartományban vannak a rakfelületnek jelentős gyorsulásjelei, hol a legnagyobb amplitúdójú a rezgés a kompresszor és a plató együttes szempontjából. Ezek után már laboratóriumi körülmények között elvégezhetők voltak a hűtőszekrényeknek és a hűtőgép-csomagolási rendszernek a rázóvizsgálata.
| A vizsgálati eredmények alapján a következőket állapíthatjuk meg:
| a fektetve szállításhoz különösebb konstrukciós illetve gépészeti módosításra nincs szükség; a belső tartozékok áthelyezésével illetve rögzítésével azok védelme biztosított; a közúti fektetve szállítás megengedett, ehhez azonban a csomagolások minőségellenőrzésének nagyon gondosnak kell lennie, mert bármilyen apró hiba is súlyos következményekkel járhat; a hűtőgépek álló és fekvő elrendezésénél betartandó pozíciókat meg kell jelölni és a rakodást végzőket erről tájékoztatni kell; a hűtőgépek szorosan egymás mellé, illetve mögé kell helyezni a rakfelületen, a homlokfalhoz zárkóztatva. A hátsó rész szabad terét ki kell tölteni vagy a teljes rakományhalmazt vízszintesen hevederekkel körbe kell kötni.
| A biztonsági előírások betartása mellett a hűtőgépek fektetve szállítása megengedett és folyamatosan történhet.

|  | Önellenőrző kérdések
| Olvassa el figyelmesen az alábbi feladatokat, majd a lecke (tankönyv) tartalma alapján oldja meg őket!
| 1. Egészítse ki a következő mondatot a hiányzó kifejezésekkel! A Magyar Szabvány azért került kidolgozásra, hogy a teljesen kész rendjének összeállításával foglalkozó szervezetek igényét kielégítse.
| 2. Egészítse ki a következő mondatot a hiányzó kifejezésekkel! A Szabványsorozat szabályokat állapít meg a kész csomagolások programjának összeállításához mindenféle esetében.
| 3. Egészítse ki a következő mondatot a hiányzó kifejezésekkel! Az MSZ ISO 4180-1 szabvány a vizsgálati program összeállításának tartalmazza.
| 4. Egészítse ki a következő mondatot a hiányzó kifejezésekkel! A vizsgálatok szigorúságának , amelyeket elfogadottnak tekintünk egy mindennapos szállítási rendszerben az és csomagolásra vannak alapozva.