KURZUS: Anyagmozgatás-raktározás I.

MODUL: I. modul: Az anyagmozgatás alapjai

9. lecke: Mozgatandó anyagok jellemzése - A darabáruk általános jellemzése

|  | Tanulási útmutató
| Tanulási célok
| A lecke feldolgozása után Ön képes lesz:
| felsorolni a darabáruk főbb jellemzőit; csoportosítani a darabárukra jellemző tulajdonságokat.
| Tevékenységek
| Olvassa el a következő leckét! Sorolja fel a darabáruk főbb jellemzőit! Csoportosítsa a darabárukra jellemző tulajdonságokat.
| A feldolgozáshoz szükséges idő: 20 perc olvasás, tanulás, 10 perc önellenőrzés.
| Tananyag
| A darabáruk csoportjába tartoznak mindazon áruféleségek, amelyek a szállítás, rakodás és tárolás folyamata során egyidejűleg, darabonként kerülnek kezelésre és továbbításra. Ezen közös ismérvükön túlmenően a darabáruk jellemző tulajdonságai - tömegük, kiterjedésük stb. - között jelentős eltérés lehet, mivel ide tartoznak az egyenként szállított kis gépalkatrészektől kezdve a több köbméter befogadóképességű szállítótartályokig, vagy több méter hosszú fűrészelt áruig a legkülönfélébb árufajták. Megjegyzendő, hogy anyagmozgatási szempontból darabárunak minősülnek az ömlesztett anyagokat, folyadékot vagy apróbb darabárukat tartalmazó zsákok, - gyűjtőedények és szállítótartályok is, mivel továbbításuk során a darabáruknak megfelelő egyedi kezelést igényelnek. Ezzel szemben az is lehetséges, hogy egyes árufajták, mint pl. a sajtolóban egyszer darabáruként, máskor pedig egyedi kezelés nélkül, ömlesztve, tömegáruként vegyenek részt.
| A darabáruk jellemzői:
| alakja, amely az áru fajtájától függően lehet szabályos és alaktartó (pl. láda, kanna, tartály, ballon, doboz, rekesz), vagy szabálytalan, ill. nem alaktartó (pl. zsák, köteg, gépalkatrész, bútor, nyersbőrtábla stb.), kiterjedése (mérete): szabályos alakú árut három dimenzióban mért méreteivel, szabálytalan alakú árut pedig legnagyobb és legkisebb méretével kell meghatározni, tömege az áru méreteitől és sűrűségétől függően tág határok között változhat (t-ban vagy kg-ban van megadva), felülete: a szállítandó áru felületének minőségét a külső felület vagy a burkolat anyaga, kialakítása, egyenletessége, merevsége és szilárdsága együttesen határozzák meg. Anyaga szerint lehet a felület fém, fa, textil, műanyag, papír- vagy kartonlemez, gumi stb. Az áru kezelése miatt lényeges annak ismerete, hogy az esetleges felfekvő felületek simák és teherbíróak-e, vonalmenti felfekvés esetén (pl. görgősoron való szállításnál) nem roppannak-e meg, vagy nincsenek-e rajtuk olyan merevítések és bordák elhelyezve, amelyek akár az egyik irányú csúszást vagy gördülést is megakadályozzák.
| Egyéb tulajdonságuk: magas hőfok, robbanásveszélyesség, gyúlékonyság, törékenység, rázásérzékenység stb. Itt kell megemlíteni azt is, hogy egyes áruféleségek (pl. kanna, ballon, italos ládák) csak bizonyos meghatározott helyzetben szállíthatók.
| Információ és feladat
| Keressen különböző kiszerelésű (csomagolású), de azonos darabárukat! Keressen olyan anyagokat, amelyek ömlesztett anyagként és darabáruként is szállításra, mozgatásra kerülnek!
9-1. ábra. Darabáru alakja
Láda | 1/9
9-2. ábra. Darabáru felülete
Papír | 1/9

|  | Önellenőrző kérdések
| 1. Egészítse ki a következő mondatot a hiányzó két kifejezéssel! Darabáruk csoportjába tartoznak azok az áruféleségek, amelyek a szállítás, rakodás, tárolás során , kerülnek kezelésre és továbbításra.
| 2. Egészítse ki a következő mondatot a hiányzó kifejezésekkel! A darabáruk jellemzője: , amely az áru fajtájától függően lehet és (pl. láda, kanna, tartály, ballon, doboz, rekesz), vagy , ill. (pl. zsák, köteg, gépalkatrész, bútor, nyersbőrtábla stb.).
| 3. Egészítse ki a következő mondatot a hiányzó kifejezésekkel! A darabáruk jellemzője: : alakú árut három dimenzióban mért méreteivel, alakú árut pedig legnagyobb és legkisebb méretével kell meghatározni.
| 4. Egészítse ki a következő mondatot a hiányzó kifejezésekkel! A darabáruk jellemzője: az áru méreteitől és sűrűségétől függően tág határok között változhat (t-ban vagy kg-ban van megadva).
| 5. Egészítse ki a következő mondatot a hiányzó kifejezésekkel! A darabáruk jellemzője: : a szállítandó áru minőségét a felület vagy a anyaga, , egyenletessége, és szilárdsága együttesen határozzák meg.