KURZUS: Anyagmozgatás-raktározás I.

MODUL: I. modul: Az anyagmozgatás alapjai

6. lecke: Anyagmozgatási teljesítmény

|  | Tanulási útmutató
| Tanulási célok
| A lecke feldolgozása után Ön képes lesz:
| kiválasztani az anyagmozgatás kialakítása és a termelési volumen közötti kapcsolatot leíró összefüggéseket; saját szavaival meghatározni az anyagmozgatási teljesítmény fogalmát; kiválasztani az anyagmozgatási teljesítményt leíró matematikai összefüggést; kiválasztani az anyagmozgatási teljesítményt meghatározó tényezőket; adatok alapján meghatározni az anyagmozgatási teljesítményt; saját szavaival meghatározni az anyagmozgatás alrendszereit; csoportosítani az anyagmozgatás alrendszereinek nevét a funkcióikkal; saját szavaival meghatározni az anyagmozgatási segédeszköz fogalmát; kiválasztani az anyagmozgatási segédeszközöket; kiválasztani a korszerű anyagmozgatási segédeszközöket.
| Tevékenységek
| Olvassa el a következő leckét! Válassza ki az anyagmozgatás kialakítása és a termelési volumen közötti kapcsolatot leíró összefüggéseket! Határozza meg az anyagmozgatási teljesítmény fogalmát! Válassza ki az anyagmozgatási teljesítményt leíró matematikai összefüggést! Válassza ki az anyagmozgatási teljesítményt meghatározó tényezőket! Adatok alapján határozza meg az anyagmozgatási teljesítményt! Határozza meg az anyagmozgatás alrendszereit! Csoportosítsa az anyagmozgatás alrendszereinek nevét a funkcióikkal! Határozza meg az anyagmozgatási segédeszköz fogalmát! Válassza ki az anyagmozgatási segédeszközöket! Válassza ki a korszerű anyagmozgatási segédeszközöket!
| A feldolgozáshoz szükséges idő: 20 perc olvasás, tanulás, 15 perc önellenőrzés.
| Tananyag
| Az anyagmozgatási rendszerrel szemben támasztott anyagmozgatási igények kielégítéséhez az anyagmozgatási feladat megoldásához szükséges "teljesítményt" anyagmozgatási teljesítménynek nevezzük. Számszerű értékét az anyagáramlási intenzitás, valamint a mozgatási távolság befolyásolja és az alábbi összefüggéssel határozható meg:
P A = ∑ i=1 n I A i ⋅ l i = ∑ i=1 n G i t i ⋅ l i ( t m/h )
| Ahol: i = az egyes anyagmozgatási relációk indexe (i = 1, 2 ... n), I A i = az i-edik relációban az anyagáramlási intenzitás értéke (t/h), li = az i-edik reláció mozgatási távolsága (m), Gi = az i-edik relációban mozgatott anyagmennyiség (t) ti = az i-edik relációban Gi mennyiségű anyag li távolságra való mozgatásához szükséges idő.
| Az anyagmozgatási teljesítmény létrehozásához az anyagmozgatás:
| gépesítési, létesítményi és szabályozási
| alrendszereinek, valamint az anyagmozgatási segédeszközöknek összehangolt közreműködése szükséges.
| Az anyagmozgatási rendszer gépesítési alrendszere az anyagmozgató gépek szinkronizált működésével lehetővé teszi az anyagok, áruk és termékek helyváltoztatását. Általában az ember aktív részvételét igényli és a kifejtendő fizikai erőt és a balesetveszélyt nagymértékben csökkenti. Legfejlettebb formája az automatizált anyagmozgatási géprendszer, melyben az embernek csak irányító és ellenőrző szerepe van.
| Az anyagmozgatási rendszer létesítményi alrendszere elsősorban a szállítópályákkal kapcsolatos problémákat jelenti. A szállítópályák olyan létesítmények, melyek az anyagmozgató gépeknek és eszközöknek, illetve a mozgatandó anyagoknak az anyagmozgatási útvonalon történő, az anyagmozgatási igények teljesítése érdekében kifejtett mozgását teszi lehetővé.
| A szállítópályák nincsenek mindig kiépítve, ilyenkor az anyagmozgatási útvonal egybeesik a szállítópályával. Kialakításuknál figyelembe kell venni a szállítópályák és az anyagmozgató gépek összhangjának követelményét. Amennyiben a szállítópályán közvetlenül anyagot mozgatunk (görgős szállítópálya, csúszda stb.), kialakításukkal a mozgatott anyagok sajátosságaihoz kell igazodnunk.
| A szállítópályák vízszintes, függőleges, illetve ferde mozgást tehetnek lehetővé. A szállítópályák lehetnek padlószinthez nem kötöttek: az utóbbi esetben még megkülönböztethetünk padlószint alatt, vagy fölött elhelyezett szállítópályákat.
| Sok anyagmozgató gép esetén - szállítószalag, függőkonvejor stb. az anyagmozgatás gépi és létesítményi alrendszere egybeesik, nem választható szét.
| Az anyagmozgatási rendszer szabályozási alrendszere az anyagmozgatási folyamatok irányítását (ellenőrzési és vezérlési) végzi. Feladata még az anyagmozgatási rendszerek fejlesztése, korrekciója, mely ellenőrzési, döntési, tervezési és szervezési tevékenységekkel hajtható végre (anyagmozgatási rendszerszervezés- és tervezés).
| Az anyagmozgatási segédeszközök alatt mindazokat az eszközöket és berendezéseket értjük, melyek az anyagmozgatási tevékenység során az anyagmozgató gépek és szállítópályák mellett felhasználásra kerülnek.
| A hagyományos anyagmozgatási segédeszközök közé tartoznak a rakodók, áthidaló lemezek, görgők, láncok, kötelek stb.
| A korszerű anyagmozgatási segédeszközök közül a legfontosabbak az olyan egységrakomány-képző eszközök, mint a rakodólapok, szállítóládák és a szállítótartályok, valamint az anyagmozgatási folyamatok jelző-, biztosító- és ellenőrző berendezései.
| Információ
IBC = Intermediate Bulk Container |
6-1. ábra. Az egységrakomány-képzés eszközei
Sík, fa szabványos EUR rakodólap (1200 mm × 800 mm) | 1/5

|  | Önellenőrző kérdések
| Olvassa el figyelmesen az alábbi feladatokat, majd a lecke (tankönyv) tartalma alapján oldja meg őket!
| 1. Válassza ki az anyagmozgatás segédeszközeit!
| szállítószalag
| kötél
| kotrógép
| görgő
| teherautó
| lánc
| 2. Válassza ki a PA anyagmozgatási teljesítmény mértékegységét! ha: tömeg - t: tonna idő - h: óra távolság - m: méter
| t⋅m
| t⋅h
| t⋅m h
| t⋅m⋅h
| t⋅h m
| 3. Határozza meg az a PA anyagmozgatási teljesítményt, ha:
| egy alapanyagraktárba műszakonként 5 tehergépkocsin és 3 vasúti kocsiban egységrakományok érkeznek, a közúti egységrakományok tömege: 800 kg, a vasúti egységrakományok tömege: 1000 kg, a közúti járművekbe 14 db egységrakomány fér, a vasúti járművekbe 26 db egységrakomány fér, a közúti rakodásnál az árú átvevő 30 m-re, a fő tárolótér 150 m távolságra van, vasúti beérkezéskor az árú átvevő 80 m-re, a fő tárolótér 120 m távolságra van, egy műszak 8 óra.
| Az anyagmozgatást villás emelőtargonca végzi ingajáratban.
| Írja a választ az üres mezőbe! Csak a számbillentyűket használja! Az anyagmozgatási teljesítmény: tonna-méter/óra.
| 4. Válassza ki az anyagmozgatás alrendszereit!
| személyi alrendszer
| gépesítési alrendszer
| időjárási alrendszer
| létesítményi alrendszer
| pálya alrendszer
| szabályozási alrendszer